Hoci voľba kandidátov na ústavných sudcov prebehla v parlamente tajným hlasovaním, denník SME z 3.4. 2014 uvádza, že to boli poslanci Smeru, ktorí zvolili piatich kandidátov na ústavných sudcov, vzhľadom na to, že mali v parlamente väčšinu (79 z 132 prítomných poslancov).
Zvolení boli títo kandidáti:
Jana Baricová, sudkyňa Najvyššieho súdu - 78 hlasov
Ján Bernát, sudca Krajského súdu v Nitre - 78 hlasov
Miroslav Duriš, notár - 77 hlasov
Eva Fulcová, predsedníčka Okresného súdu Bratislava I - 79 hlasov
Imrich Volkai, predseda Krajského súdu v Košiciach - 84 hlasov
Napriek väčšine v parlamente sa podarilo zvoliť len päť zo šiestich kandidátov na nových ústavných sudcov, z ktorých má prezident vybrať troch.